නවසීලන්තය ඕස්ට්‍රේලියාවේ අසල්වැසියෙකි. සාමාන්‍යයෙන් මේ කාලයේ එරට සීතල කාගුණයක් ඇති නමුත් අද ඒ තත්ත්වය වෙනස් වී ඇති බව පැවැසෙයි. ඕස්ට්‍රේලියා ළැව් ගිනි දුමාරය නවසීලන්තය තෙක් පැතිර ගොසිනි. නවසීලන්තයේ උතුරු දිවයිනට ළැව් ගිනි දුමාරයෙන් බලපෑම් එල්ල වී ඇති බවත්, අහස ද රතු තැඹිලි පැහැයක් සහ මූසල අඳුරු ස්වභාවයක් ගෙන ඇති බවත් නවසීලන්ත වැසියෝ කියති. තවත් ඛේදවාචකයක් ඇත. ගණන් බලා ඇති අන්දමට ඕස්ට්‍රේලියාවේ සතුන් මිලියන 480 ක් ළැව් ගිනි නිසා මියගොසිනි. ඕස්ට්‍රේලියාව මහද්වීපයකි. ඕස්ට්‍රේලියාවට පමණක් ආවේණික සතුන් බොහොමයකි. පැසිපොව්වන් සහ බිත්තර දමන ක්ෂීරපායීන් දකින්න ලැබෙන්නේ ඕස්ට්‍රේලියාවේ පමණය. බිත්තර දමන ක්ෂීරපායීයා ප්ලැටිපස් ය. ප්ලැටිපස් ඇතුළු සෙසු ක්ෂීරපායීන් පැසිපොව්වන් ලෙස සැලකෙයි. ඒ, කුඩා පැටවුන් ලොකු වනතුරු මවගේ උදරයේ පිටතින් ඇති පැසක් තුළ ජීවත් වෙයි. හොඳම උදාහරණය කැන්ගරු ය. අහස අහිමි යෝධ කුරුල්ලා එමූ, කෝලා වලසා, වොම්බැට්, එකිඩ්නා ආදිය ඕස්ට්‍රේලියාවේ පමණක් ජීවත් වන සතුන්ය. ඇතැම් සත්ව විශේෂ ළැව් ගිනි හේතුවෙන් සදහටම ලොවෙන් සමුගෙන ඇති බව ඕස්ට්‍රේලියා මාධ්‍ය වාර්තා පෙන්වා දී තිබේ. නිව් සවුත් වේල්ස් ප්‍රාන්තයේ කෝලා වළසුන් ගහණයෙන් තුනෙන් එකක් මුළුමනින්ම විනාශ වූ බව ද පැවැසෙයි.
ඕස්ට්‍රේලියාවට පමණක් ආවේණික සතුන් වන්නේ කවුරුන්ද?
පැසිපොව්වන් සහ බිත්තර දමන ක්ෂීරපායීන්